Diari Oficial de la Generalitat Valenciana


Sumari del DOGV 5465, del 07-03-2007 (2007/2975)

RESOLUCIÓ de 23 de febrer de 2007, del conseller de Justícia, Interior i Administracions Públiques, per la qual s'executa la Sentència núm. 651/06, del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5465

Data del DOGV
:   07-03-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/2975


Data del document
:   23-02-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * execució de sentència
    * recurs administratiu
    * concurs administratiu

La Sala Contenciosa Administrativa, Secció Segona, del Tribunal Superior de Justícia de la Comunitat Valenciana, ha dictat la Sentència ferma núm. 651/06, de 12 de juny, confirmatòria de la Sentència del Jutjat Contenciós Administratiu núm. 7 de València, recaiguda en el Recurs núm. 461/04, interposat pel Sr. Francisco Sanz Ferreiro contra la Resolució d'aquesta Conselleria, de data 14 de juny de 2004, desestimatòria del recurs d'alçada interposat per l'actor contra l'Acord de data 13 de maig de 2004, del Tribunal de Selecció de les Proves d'accés al grup C, sector administració general, pel torn de promoció interna, mitjançant conversió directa de places, convocades per l'Orde de 28 de març de 2003, Convocatòria 6/00.   
La resolució de la Sentència d'instància estima parcialment el recurs, i reconeix que als opositors amb número d'orde 245 fins al 250 -ambdós inclosos - els correspon una nota de 8,23 punts; idèntica a l'obtinguda pel demandant. Finalment, ordena al Tribunal de Selecció a l'aplicació, si fa al cas, de la base 8.4 de la Convocatòria, per tal de dirimir l'empat.  
Vista l'Acta de 14 de febrer de 2007, del Tribunal de Selecció de l'esmentada Convocatòria 06/00.  
De conformitat amb l'article 118 de la Constitució Espanyola, i amb els articles 17.2 de la Llei Orgànica 6/1985, de l'1 de juliol, del Poder Judicial i 103.2 de la Llei 29/1998, de 13 de juliol, Reguladora de la Jurisdicció Contenciosa Administrativa, que estableixen l'obligatorietat de compliment de les sentències i la resta de resolucions fermes dictades per jutges i tribunals de justícia, resolc:  
Primer  
Declarar, a proposta del Tribunal Qualificador, que el Sr. Francisco Sanz Ferreiro, amb DNI número 10 134 010, ha superat les proves selectives d'accés al grup C, sector administració general, pel torn de promoció interna, mitjançant la conversió directa de places, Convocatòria 06/00, amb una nota de 8,23 punts.   
Segon  
De conformitat amb la base 12 de la Convocatòria 06/00, en el termini de 20 dies hàbils, comptadors des de l'endemà de la publicació de la present Resolució en el Diari Oficial de la Comunitat Valenciana, l'aspirant proposat haurà de presentar, davant de la Direcció General d'Administració Autonòmica, fotocòpia compulsada del títol acadèmic exigible, segons la base 2.2, o certificat acreditatiu d'una antiguitat de 5 o 10 anys en el grup D, en els supòsits previstos en la Convocatòria, si aquesta no consta al full de serveis del Registre de Personal.  
Tercer  
Si dins del termini esmentat, i llevat casos de força major, l'aspirant proposat no presenta l'esmentada documentació o se'n dedueix que l'aspirant proposat no té algun dels requisits exigits en la Convocatòria, no podrà ser nomenat funcionari, sense perjudici de la responsabilitat en què poguera haver incorregut per falsedat en la sol·licitud de participació.  
Quart  
Davant de la present Resolució, les parts legitimades podran promoure incident d'execució de sentència, davant del Jutjat Contenciós Administratiu núm. 7 de València, de conformitat amb la Llei 29/1998, de 13 de juliol, de la Jurisdicció Contenciosa Administrativa.  
València, 23 de febrer de 2007.- El conseller de Justícia, Interior i Administracions Públiques: Miguel I. Peralta Viñes.